જો બાઇડન

તેનો અર્થ એવો નથી કે જો બાઇડને તરત પોતાનો સામાન લઇને 1600 પેન્સિલ્વેનિયા એવન્યુ ખાતે આવેલા વ્હાઇટ હાઉસમાં રહેવા આવી જવાનું છે. વ્હાઇટ હાઉસમાં પ્રવેશતા પહેલાં હજુ ઘણું બધું કરવાનું છે.

અમેરિકામાં ચૂંટણીની પ્રક્રિયા આમ તો સુમેળપૂર્વક પૂરી થતી હોય છે, પરંતુ આ વખતે મામલો ગૂંચવાઈ ગયો છે. ચૂંટણીમાં મતગણતરી અંગે ટ્રમ્પ કાનૂની પડકાર આપવા જઈ રહ્યા છે.

અમેરિકાના બંધારણ પ્રમાણે સત્તાવાર રીતે નવા રાષ્ટ્રપતિનો કાર્યકાળ 20 જાન્યુઆરીએ બપોરથી શરૂ થશે.

આ પહેલાં રાજધાની વૉશિંગ્ટન ડીસીમાં એક વિશેષ સમારોહનું આયોજન કરવામાં આવે છે, જેને ઇનૉગ્રેશન કહે છે.

આ સમારોહમાં નવા રાષ્ટ્રપતિ અને ઉપરાષ્ટ્રપતિને સુપ્રીમ કોર્ટના ચીફ જસ્ટિસ હોદ્દા અને ગોપનીયતાના શપથ લેવડાવે છે.

આ વખતે 20 જાન્યુઆરી 2021ના રોજ જો બાઇડન અને કમલા હેરિસ શપથ ગ્રહણ કરશે, તેવી આશા સેવાઈ રહી છે.

જોકે, તેમાં કેટલાક અપવાદ પણ છે. જો કાર્યકાળ પૂરો થાય તે પહેલાં વર્તમાન રાષ્ટ્રપતિનું મૃત્યુ થાય અથવા તેઓ રાજીનામું આપી દે તો ઉપરાષ્ટ્રપતિને તરત જ રાષ્ટ્રપતિ તરીકે શપથ લેવડાવવામાં આવે છે.

ચૂંટણીનાં પરિણામો આવે ત્યારથી લઈને નવા રાષ્ટ્રપતિનો ... બીજા 4000 અક્ષરો માટે લેખ ચાલુ રાખો:
કાર્યકાળ શરૂ થાય ત્યાં સુધીનો સમય, એટલે કે 20 જાન્યુઆરી સુધીના સમયને પ્રૅસિડેન્શિયલ ટ્રાન્ઝિશન કહેવામાં આવે છે.

આ દરમિયાન નવા ચૂંટાયેલા રાષ્ટ્રપતિ એક ટ્રાન્ઝિશન ટીમ બનાવે છે જે ઇનૉગ્રેશન બાદ તરત કામ શરૂ કરવા માટે જરૂરી તૈયારી કરે છે.

જો બાઇડન અને કમલા હેરિસની તૈયારી

જો બાઇડન અને કમલા હેરિસ

જો બાઇડન અને કમલા હેરિસે પહેલાંથી એક ટ્રાન્ઝિશન વેબસાઇટ બનાવીને જણાવ્યું છે કે તેઓ આગામી દિવસોની તૈયારીમાં લાગી ગયાં છે.

વેબસાઇટ પર જણાવાયું છે, “દેશની સામે આજે રોગચાળાથી લઈને આર્થિક મંદી સુધી અને ક્લાઇમૅટ ચૅન્જથી લઈને વંશીય અન્યાય સુધી ઘણા ગંભીર પ્રશ્નો છે. ટ્રાન્ઝિશન ટીમ ઝડપથી તૈયારી કરી રહી છે, જેથી પહેલા દિવસથી જ બાઇડન-હેરિસ વહીવટી તંત્ર કામ શરૂ કરી શકે.”

બંને નેતા પોતાની કૅબિનેટના સભ્યો પસંદ કરશે અને નીતિ તથા વહીવટીતંત્ર વિશે ચર્ચા કરશે.

આ ટીમના સભ્યો ફેડરલ ઍજન્સીઓનો સંપર્ક કરે છે અને જુદાં-જુદાં કામ કરવા માટે સમયમર્યાદા તથા બજેટ જેવી બાબતો ઉપરાંત કયા કૅરિયર સ્ટાફ શું કામ કરે છે તેની માહિતી એકત્ર કરે છે.

તેઓ નવા કર્મચારીઓ માટે આવશ્યક વિગતો એકઠી કરે છે અને ત્યાર પછી ઇનૉગ્રેશનની તૈયારીઓમાં પણ મદદ કરે છે. તેમાંથી કેટલાક લોકો બાદમાં રાષ્ટ્રપતિ અથવા ઉપરાષ્ટ્રપતિ સાથે કામ કરવા લાગે છે.

વર્ષ 2016માં ઓવલ ઑફિસમાં બરાક ઓબામા અને ડોનાલ્ડ ટ્રમ્પની મુલાકાત થઈ હતી. 

તે સમયની તસવીરોમાં સ્પષ્ટ દેખાતું હતું કે બંને નેતાઓ વચ્ચે ઉષ્માનો અભાવ હતો. હજુ પણ બંને નેતાઓના સંબંધમાં ગરમાવો જોવા મળતો નથી.

જો બાઇડન પોતાની ટ્રાન્ઝિશન ટીમ બનાવવામાં મહિનાઓનો સમય લગાવી શકે છે. તેમણે આ માટે નાણાં પણ એકત્ર કર્યાં છે અને ગયા સપ્તાહમાં આ વિશે એક વેબસાઇટ પણ લૉન્ચ કરી હતી. 

શું કાનૂની પડકારો પેદા થવાના છે?

જે રાજ્યોમાં 'બાઇડને ચૂંટણી જીતવાનો' દાવો કર્યો છે, ત્યાં ટ્રમ્પ મતદાનમાં છેતરપિંડીનો આરોપ લગાવી ચૂક્યા છે.

તેઓ પહેલાંથી જ કોર્ટમાં જવાની વાત કરી ચૂક્યા છે. જોકે, તેમણે આ આરોપોના ટેકામાં કોઈ પુરાવા રજૂ નથી કર્યા.

તેમના અભિયાન સાથે સંકળાયેલા અધિકારીઓ આ મુદ્દે દેશના ટોચના વકીલોનો સંપર્ક કરી રહ્યા છે, એવું જણાવવામાં આવ્યું છે.

તેમનો પ્રયાસ છે કે ટપાલથી મળેલા કેટલાક મતની ગણતરી કરવામાં ન આવે. આ મામલો સૌથી પહેલાં રાજ્યોની અદાલતોમાં રજૂ થશે અને ત્યાર પછી તે સુપ્રીમ કોર્ટ સુધી પહોંચી શકે છે.

જોકે કાનૂની નિષ્ણાતોનું માનવું છે કે આ પ્રકારના મામલાથી...